open-index/open-wikipedia-markdown huggingface dataset:
كورة (كورة)

[تصغير|150px|لكورة ديال أديداس تيلستار، بانت ف 1970. بالنمط ديالها لبيض ولكحل، ولّا هاد لبالون رمز ديال الرياضة د [كورة (سپور)|كورة.]]
**لكورة** أولّا **لبالون** (بلعربية: **كرة القدم**، بالنݣليزية: **association football ball** أولّا **soccer ball**) هي لكورة اللي كاتخدّم ف الرياضة ديال كورة. الشكل لمكوّر ديال لبالون، لقد والتقل ديالها كايحددهوم لقانون التاني ديال لقواعد د اللعبة. معايير كتار خرين كاتحددهوم لفيفا ولجاميعات د كورة وكاتفرضهوم على لمنافسات اللي كايسيّروها.

لكواري اللولين بداو من لمعدات ولمتانة دلحيوانات، واللي كايخسرو دغيا فاش كايتضربو بزاف. جا التطوير ديال لكورة جوايه اللخر ديال لقرن 19 فاش تشارلز ݣوديير قدر يختارع التقساح ديال لاݣوم. الديزاين أولا التصميم ديال دابا (32 لوحة د لاݣوم) طورو إيݣيل نيلسن ف 1962، والتطويرات فالتيكنولوجيا د لبالون مازالين كاينين حتال دابا وكايعيطو كواري اللي عندهوم أداء مزيان. هاد التصميم ولّا قديم شي شوية، دابا كاينين دياول 24 و42 لوحدة، واللي لأداء ديالهوم ولّا مخير على اللي كان قبل من 2007.

التصميم ديال لكورة اللي فيها 20 وجه بريوس مقطّعين، واللوان لبيض ولكحل، واللي كاتسمّى أديداس تيلستار، ولّات رمز ديال الرياضة. كاينين بزاف ديال الشكال فلكواري واللي معاهوم الشوفة، الديكور ولخصايص كايختالفو.

## لقياسات
تصغير|يسار|140px|كورة قديمة (فيها السيور ديال الجلد) تقصّر بيها لفينال ديال كاس لعالم د 1930.
### لمصاوبة
لكواري ديال ليوم معقّدين بزاف على ديال شحال هادي. لأغلبية د لكورات ليوم فيهوم 12 وجه ديال الشكال مالين خمسة دالضلوعة، و20 وجه ديال الشكال مالين 6 دالضلوعة. لكواري لواعرين كايخدمو شكال خرين اللي كاتقرّب لكورة باش تولي على شكل مكوّر مزيان. الداخل ديالها مصاوب من واحد التجويف ديال لمطاط أولّا لاݣوم اللي كايخلّيها تݣونفلا مزيان. اللواح اللي على برّا كايكونو إما مخيّطين بلماكينة أولّا بليد أولّا ملصّقين بلكولة ومزديين بالسخونية. وباش لكورة ماتشربش لما كايتّغلّف بشي مادّة اللي كاتعزل لما أولّا دوك التقابي د لخياطة كايتزداو فلكولة.

### لقد والتقل
لكورة بحساب لمعايير ديال لفيفا خاص يكون فيها مابين 68 و70 سانطيم فالدورة، أولّا 22 سانطيم فلقطر ديالها. التقل ديال لكورة خاص يكون مابين 410 و450 ݣرام، والضغط خاص يكون مابين 0.6 و1.1 مرة ديال الضغط اللي على لبحر. هاد النوع ديال لكواري كايتسمى "لقياس 5". كاينين كواري صغار بلقياس 1، 3، و4 مديورين للصغار أولّا للونطريمة.

### لمرارك ديال كورة
كاينين بزاف ديال لمرارك د لبالون على حساب لميطشان ولݣازون د التيران. كاينين لكورات ديال لونطريمة، ولكورات ديال لبوطولات ليحتيرافية، ولكورات ديال لݣازون صطيناعي.

## الرمز ديال ليونيكود
الرمز ديال لبالون دكورة فليونيكود (⚽، U+26BD، SOCCER BALL) تزادت ف لمعيار دلكتابة "يونيكود". الزيادة ديال هاد الرمز جات من قتيراح ديال كارل پينتزلين ف 2008.

## مصادر


تصنيف:الدوزان د كورة
تصنيف:لقواعد د كورة
تصنيف:مقالات فيها مصدر و 3000 بايت
فرايلي

تصغير|فرايلي نصراني
**لفرايلي** هوا قايد ديني كاتكون خدمتو هيّا يضبط لمعارف ديال شي دين كينتامي ليه، ؤ يسهر علا تّطبيق ديال طّقوس لمقدسة، ف إطار جماعة ؤلا مؤسسة (بحال كنيسة) لي تابعة ل داك دّين. لفرايلي نوعنما كيلعب دور ديال وسيط مابين بنادم ؤ رّب ؤلا رّبايب ديال دين. لخدمة ؤلا دّور لي كيقوم بيه لفرايلي نقدرو نسميوه *تافرايليت*. لفرايلي ف بزاف د دّيانات كيكون مورشيد ل نّاس، كيعلمهوم دّين ديالهوم ؤ كيعطيهوم نصايح ؤ إرشادات كيفاش يعيشو حياتهوم، ؤ كيقود طقوس بحال جّواج، لݣنايز، ؤ مناسبات دينية خرين.

لمصطلح د فرايلي يقدر يتخدم علا رّجال د دّين ف أغلبية د دّيانات، مي ف لحالة د لإسلام، لفرايلي كيتسما إمام ؤلا شيخ ؤلا فقيه ؤلا مولّا. ف بزاف د دّيانات، غير دّكور لي كيكون عندهوم لحق يوليو فرايليا، ولاكين شي ديانات، بحال بعض لمداهب ديال لمسيحية كاتسمح ل نّتوات حتا هوما يكونو فرايليات.

## نويطات لوغاوية

## مصادر


تصنيف:دين
لويزة

**لّويزة** (سّمية لعلمية **Aloysia citrodora**) عشبة زهرية أصلها من أمريكا لجانوبية، كاتدار ف أتاي، ؤ دخلوها صّبليونيين ؤلا لبرطقيزيين ل لمغريب. كانت تسمات علا لماليكة د صّبليون ماريا لويزا دي پارما، مرات لماليك كارلوس الرابع د سپانيا.

## مصادر

## شوف تا
* أزير
* أتاي


تصنيف:نبتات
رب

**رّب** (ب لعربية **إله**، ب نّݣليزية **Deity**) هوا واحد لمفهوم دياني ؤ فلسافي كيشيّر لواحد لكائن فوقطبيعي ؤلا مادي (على حساب الديانة) اللي كيتّعتابر مقدّس ؤ مقامو هوا الرفيع ݣاع عند عبادو. نتوة ديال رب هيا ربة، ؤ الجماعة ديالهوم هيا ربوبا ؤلا ربايب. ف دّيانات لوحّادية كايكون رب وحداني لي معبود أما ف دّيانات لاوحّادية ماكيكونش غير واحد الرب والايني هوما شلا ربوبا معبودين، و راه كاينين ݣاع شي ديانات مافيهومش والا رب معبود كيف لبودية.

لمفهوم د الرب عاوتاني كانلقاوه حتا فشي تفاكر فلسافية بحال رّبوبية لي ماكيكونش فيها بزز واحد رّب معبود، ولايني بنسبة اللي كايواليو هاد لعقيدة هادا هوّا لخالق د لكون.

ماكاينش تعريف معلّم ولا كوني ديال "رب"، ؤ كولا دين و فلسافة ؤ مساير عندهوم تعريفهوم واللي كيميزهوم علا غيرهوم. رّب يقدر يكون "كائن ماكيساليش و كيفوت زمان ؤ لمكان" ؤلا "كائن كيسالي و عندو حدود ف لمكان و زّمان ؤ يقدر حتا يتولد و يموت".

## تاريخ
[تصغير|[ڤينوس د ڤيلندورف، غالبا كيمتل ربة كان كيعبدها بنادم هادي 25000 عام]]
ف لفترة د لقبلتاريخ، لعولاما ماعندهومش طاريقة باش يتعرفو علا دّيانات لي كانو لباشار كيمارسو، من غير علا طريق لستينتاج، حيت كانت باقة ماتّختارعاتش لكتابة. كاينين تماتل قدام ؤ رسومات ف لكهوفا كيرجعو ل آلاف د لعوام، كيرجحو لعولاما بلي كيمتلو ربايب معبودين، بحال ڤينوس د ڤيلندورف، تمتال لي تّلقا ف لوطريش ؤ كيرجع ل هادي 25000 عام، ؤ غالبا كان كيمتّل ربة د لخصوبة ؤ لأمومة.

## مصادر


تصنيف:دين
تصنيف:لفلسفة
تصنيف:مقالات فيها مصدر و 3000 بايت
تصنيف:ربايب و ربات
تصنيف:جنة
بوطولا 1 (2021-2022)

## لفراقي
### التيرانات

### لپيرصونيل ؤ لباس

:1. ف ضهر ديال تيشورت.
:2. ف لكمام.
:3. ف شورط.
:لحوايج ديال لحكّام كاتصاوبهوم پوما.

### تبدال د لمدريبين

## لجدوال ديال الترتيب

## النتائيج

## الترتيب على حساب الدورات

## مصادر

تصنيف:بطولات لمغريب د كورة
تصنيف:2022 ف لكورة
تصنيف:مقالات فيها مصدر و 3000 بايت
بوطولا 2 (2021-2022)

## لفراقي

## لجدوال ديال الترتيب

## النتائيج

## شوف حتى

* بوطولا 2
* بوطولا 1
* بوطولا 1 (2021-2022)
* بوطولا 2 (2020-2021)
* لهيكلة لهرمية د لبوطولات ديال كورة ف لمغريب
## مصادر

تصنيف:بوطولا 2
تصنيف:مقالات فيها مصدر و 3000 بايت
سفيان لبقالي

**سفيان لبقالي**، تولد ف 7 يناير 1996 ف فاس، هو جراي مغريبي د لمسافات لمتوسطة، متخصص ف 3000 ميترو موانع.

## حياتو
### لبدية
تولد ف فاس وسط من عائلة متواضعة، لبقالي بدا يبان ف لفرع د ألعاب القوى د لفرقة د فاس كاونتري كلوب ف واحد لحملة د تنقيب كبيرة دارتها لفرقة خصوصا ل 3600 تلميد د لحي شّعبي لمرجة.

دخل رّابع ف لبوطولة د لعالام د شباب 2014، لبقالي شارك ف نفس لعام ف أول بوطولة ليه معا لكبار ف بوطولة إفريقيا لي جا فيها لعاشر.

ف 2016، كان على بونت باش يطلع ل پوديوم د لعاب لؤلمپية د ريو لي جا فيها رابع د 3000 ميترو موانع، ولاكين حقق راقم قياسي شخصي جديد ف 8 دقايق 14 تانية 35 جزء د لمية.

### أول ميدالية ف بوطولة د لعالام (2017)
يسار|تصغير|سفيان لبقالي ف لملتقا د روما، ف 2017.
ف 8 يونيو 2017، تكلاصا سفيان تاني ف لملتقا د روما، بعد من لبطل لؤلمپي لكيني كونسيسلوس كيپروتو، ؤ حسن راقم لقياسي ديالو ديالو ب تقريبان تسعود د تواني، ملي دار 8 دقايق 5 تانية 17 ݣزو د لمية. ف 16 يوليوز 2017، ف لملتقا د لعصبة لماسية ف رباط، ربح لبقالي قدام لجمهور ديالو لكيني كيپروتو، ؤ هبّط لوقت ديالو ل 8 دقايق 5 تانية 12 ݣزو د لمية.

ف لبوطولة د لعالام ف لندن، جا تاني ف 3000 ميترو موانع ب توقيت 8 دقايق 14 تانية 49 ݣزو د لمية، ؤ ربحو لكيني كونسيسلوس كيپروتو. موراها ب شهر، ف لملتقا د لعصبة لماسية ف بروكسيل عاود حسن توقيت ديالو ملي دار 8 دقايق 4 تواني 83 ݣزو د لمية.

ف 2018، ربح لميدالية دهبية ف لّعابي لمتوسطية ف طاراݣونا (صبانيا)، ؤ ربح لميدالية لفضية ف لبوطولة د إفريقيا، عاوتاني هاد لمرة فايتو كونسيسلوس كيپروتو.

ف 20 يوليوز 2018، ف لملتقا هيركوليس د موناكو هبط لبقالي أول مرة ف لكاريير ديالو تحت من 8 دقايق، مورما ربح سيباق ف 7 دقايق 58 تانية 15 ݣزو د لمية، هادشي لي خلاه يولي أسرع عاشر جراي د هاد لمسافة.

ف 2019، تكلاصا سفيان لبقالي تالت ف لعاب لإفريقية ف رباط، قدامو لكيني بينجامان كيݣن ؤ لإتيوپي جيطنيط والي.

ف لبوطولة د لعالام د دوحة، كان من بين لي مرشحين باش يربحو، والاكين ف لخر خدا لميدالية نحاسية ف 8 دقايق 3 تواني 76 ݣزو د لمية، لي كان هو أحسن توقيت ديالو ف لعام، ؤ فاتو لكيني كونسيسلوس كيپروتو ؤ لإتيوپي لاميشا جيرما.

### بطل ؤلمپي ؤ د لعالام (2021 ؤ 2022)
ف 10 يونيو 2021، دار لبقالي أحسن توقيت عالامي د لعام ف لعصبة لماسية ف روما، ملي دار 8 دقايق 8 تواني 54 ݣزو د لمية.

ف غشت 2021، ف لعاب لؤلمپية د طوكيو، ربح أول ميدالية ؤلمپية ديالو ب توقيت 8 دقايق 8 تانية 90 ݣزو د لمية، مورما فات لإتيوپي لاميشا جيرما ؤ لكيني بينجامان كيݣن ف 200 ميترو لخرة. ب هاد ربح، ولا لبقالي أول جراي ماشي كيني لي كيربح ف هاد لمسافة، من لپولوني برونيسلاڤ مالينوڤسكي ف موسكو ف 1980.

لبقالي ولا لمغريبي سات لي كيكون بطل ؤلمپي ف جرا، مورا هشام لݣروج لي ربح ف 1500 ميطرو ؤ 5000 ميطرو ف 2004.

ف 18 شتنبر 2021، عاود ربح لكينيين ف تخصص ديالهم ؤ ف بلادهم مورما جا لول ف لمتلقا د كيپ كينو كلاسيك لي تلعب ف نايروبي ب توقيت 8 دقايق 21 تانية 20 ݣزو د لمية.

ف 18 يوليوز 2022، ولا بطل لعالام مورما ربح لميدالية دّهبية ف لبوطولة د لعالام ف ؤجين ب توقيت 8 دقايق 25 تانية 13ݣزو د لمية، فايت لإتيوپي لاميشا جيرما ؤ لكيني كونسيسلوس كيپروتو.

ف 7 غشت 2024، ف ؤلمپياد باريز، دافع لبقالي على لميدالية ديالو ف 3000 ميطرو موانع، مورما ربح ب توقيت 8:06.05. فات لميريكاني كينيت روكس ف لكولوار لخراني، مورما كان سابقو ف دورة لخرة.

## أرقام قياسية

## مصادر

تصنيف:زيادة 1996
تصنيف:بطل ؤلمپي مغريبي
تصنيف:لعاب د لاتليتيزم مغريبي
تصنيف:ناس حيين
تصنيف:مقالات فيها مصدر و 3000 بايت
تصنيف:ناس تزادو ف فاس
تصنيف:ناس د فاس
ضربة مرمى

[200px|تصغير|يسار|[حارس (كورة)|لحارس كاينفّد ضربة مرمى من لمينطاقة د لݣول]]
**ضربة مرمى** أولّا **ضربة ݣول** (بالنݣليزية: Goal kick) هي طريقة ديال لمعاودة د اللعب فماطش ديال كورة. الطريقة ديالها كايمليها لقانون 16 ديال لقواعد د اللعبة.

## لحالات فاش كاتّعطى
ضربة مرمى كاتعطى للفرقة لمدافعة فاش لكورة كاتخرج من التيران. هادشي كايطرا فاش لكورة كاتفوت (لهوا أولّا فالضس) خط لݣول بلا مايتماركا بيت، فاش آخر واحد اللي قاس لكورة هو كوايري ديال لفرقة لمهاجمة. إلا كان آخر واحد اللي قاس لكورة من لفرقة لمدافعة، فهاد لحالة كاتعطى ركنية للفرقة لمهاجمة.

كاتعطى ضربة مرمى للفرقة لمدافعة فاش لكورة كاتمشي نيشان للݣول وتقاست آخر مرة من كوايري ديال لفرقة لمهاجمة، فحالات اللي لقواعد ماكايسمحوش ببيت يتماركا ديريكت. هاد لحالات هوما:
* كوفرة مانيشانش
* توش
* كورة مليوحة
* كورة تيراها كوايري مهاجم من لمينطاقة د پيلانتيات ديالهوم.

## الطريقة
تصغير|700بك|مركز|ضربة مرمى خاصها تدار من لمينطاقة د لݣول. لكوايرية ديال لفرقة لوخرة خاصهوم يكونو برا لمينطاقة د پيلانتيات. هادو ''يقدرو'' يكونو فلقوس د پيلانتي، حيتاش ماشي طرف ديال لمينطاقة د بيلانتيات.

* لحكم كاينتع لضربة مرمى فاش كايشير للتحت لجيهة لݣول اللي غادي تدار منّو.
* لكورة خصّها تكون ساكنة ماكاتململش فوق الضس فلمينطاقة د لݣول ديال لفرقة اللي غاتتّيري. ݣاع لكوايرية ديال لفرقة لوخرة خاصهوم يكونو برا لمينطاقة د پيلانتيات حتى تكون لكورة ملعوبة. لكورة خاصها تّيرا (لحارس ماخصّوش يهز لبالون).
* لكورة كاتولّي ملعوبة فاش كاتبان كاتحرّك. لكوايري اللي دار ضربة مرمى ماعندوش لحق يقيس لكورة مرّة خرة حتى يقيسها كوايري آخور.
* يقدر يتماركا ݣول على لفرقة لوخرة من ضربة مرمى. مايمكنش يتماركا بيت على نفس لفرقة من ضربة مرمى، وإلا طرات ولكورة دخلات قبل ماتقيس كوايري آخور (متلا لحارس فلتلات ليه)، كاتّعطى ركنية للفرقة لوخرة.
* لكوايري مايمكنش يحصل فالتسلول ديريكت من ضربة مرمى.

غالبا ضربة مرمى كايديروها لحرّاس، ولاكين هادشي ماشي مفروض فلقواعد د اللعبة.

## لغلاط فالتنفيد
كاتعاود ضربة مرمى إلا لكورة كانت كاتحرّك أولّا كانت فبلاصة غالطة.

لكوايرية ديال لفرقة لوخرة خاصّهوم *يحاولو* يخرجو من لمينطاقة د پيلانتيات قبل ماتدار ضربة مرمى. واخّا هكاك، إلا "ضربة مرمى زربانة" طرات ولكوايرية دلفرقة لوخرة مازالين كايخرجو من لمينطاقة د پيلانتيات، هادوك لكوايرية يقدرو يجريو عند لكورة أولّا يقيسوها إلا ولّات ملعوبة.

إلا لكوايري من لفرقة لخرة * بلعاني* بقا فلمينطاقة د پيلانتيات، أولّا دخل ليها قبل ماتدار ضربة مرمى، كاتعاود هاد الضربة. إلا تعاود هادشي بزاف د لمرات، كاياخد لكوايري كارطة صفرة بسباب لخرق ديالو للقواعد د اللعبة.

أي لعّاب كايعطل لمعاودة داللعب كاياخد صفرة.

إلا لكوايري قاس لكورة مرة خرة بلا مايقيسها لعّاب آخور، كاتعطى كوفرة مانيشانش للفرقة لوخرة من لبلاصة اللي منها طرا لغلط، من غير إلا كانت تقاست بطريقة خايبة، واللي كاتعاقب بكوفرة نيشان (أولّا پيلانتي إلا كان اللي شوتا لكورة ماشي حارس).

## مصادر

تصنيف:طرق لمعاودة د اللعب ف كورة
تصنيف:لقواعد د كورة
تصنيف:مقالات فيها مصدر و 3000 بايت
1 أبريل

**1 أبريل** ؤلا **نهار 1 شهر 4** هوّا نّهار نمرة 91 من تّقويم لميلادي (92 يلا كان لعام مكبّس). باقين 274 يوم من موراه تال لّخر د لعام.

## ناس تزادو

## ناس توفاو

## حوايج وقعو

## أعياد ؤ عطلات

## مصادر


تصنيف:أبريل
تصنيف:نهارات د لعام
تصنيف:مقالات زادهوم داريجابوت
تصنيف:نهارات د أبريل
31 دجنبر

**31 دجنبر** ؤلا **نهار 31 شهر 12** هوّا نّهار نمرة 365 من تّقويم لميلادي (366 يلا كان لعام مكبّس). هاد نّهار هوّا لّخر ف لعام.

## ناس تزادو

## ناس توفاو

## حوايج وقعو

## أعياد ؤ عطلات

## مصادر


تصنيف:دجنبر
تصنيف:نهارات د لعام
تصنيف:مقالات زادهوم داريجابوت
تصنيف:نهارات د دجنبر
ويقاموس

[تصغير|[لوڭو|لّوݣو د ويقاموس]]
**لويقاموس** هوّا پروجي د لويب ب بزاف د لّوغات و تابع ل مؤسسة ويكيميديا، لي لهاداف ديالو لمصاوبة ديال ديكسيونير حور ؤ فابور ديال لمصطلحات (كلمات، تعبيرات، حكام ؤ متال ؤ زيد ؤ زيد)، ب جميع لّوغات طّبيعية ؤ شي لوغات صطيناعية. هاد دّخلات يقدرو يحتاويو علا تعريفات، تصاور، وصف ديال نّوطق، لؤصولوجيا، تّصريف، أمتيلا د تّخدام ديال لمصطلحات، قتيباسات، لمصطلحات لمرتابطة، طرجمات، ؤ ستونات خرين.

لپروجي د ويقاموس مفتوح ل أي واحد باش يساهم فيه بحال جميع لپروجيات د ويكي، ؤ متوفر دابا ب 171 لوغة. سّمية د "ويقاموس" هيّا دمج ديال كلمة "ويكي" معا كلمة "قاموس". بحال نيت لمشروع د ويكيپيديا، لويقاموس مجيري من طاراف مؤسسة ويكيميديا، ؤ مفتوح ل متطوعين باش يساهمو فيه. هاد لمتطوعين نقدرو نسميوهوم "كتاتبيا" ؤلا "ويقيين".

دّاطا د لويقاموس كاتّستعمل بزاف ف لعطاشات ديال طّريطما د لّوغات طّبيعية (Natural Language Processing).

## تاريخ
تحل السيت د لويقاموس ف 12 دجنبر 2002، و كان قتيراح ديال دانييل أتصون و لاري سانڭر (واحد من الجوج لي أسسو ويكيپيديا). ف 28 مارس 2004، خرجو أول مشاريع د لويقاموس ماشي ب النڭليزية لي هوما لويقاموس ب لفرانساوية و ب لپولونية. من ديك الساع خرجو بزاف د لويقاموسات ب لوغات خرين. أكبر ويقاموس دابا هوّ ديال النڭليزية لي فيه كتر من 7,5 مليون دخلة (ب كلمات ب كتر من 4300 لوغة)، تابعو د لفرانساوية لي فيه 4,7 مليون دخلة، و عاد لمالاڭاشية ب 4,3 مليون دخلة.

## مصادر


تصنيف:پروجيات د ويكيميديا
تصنيف:ويكيميديا
تصنيف:مقالات فيها مصدر و 3000 بايت
تصنيف:دجيمي وييلز
ميترو (أدات)

**لميترو** هوّا أدات ديال لحساب د طول ديال لحوايج، فيها شكال ؤ نواع مختالفين. عادتن كاتكون مصاوبة من لكاوتشو، لپلاستيك، لفيبرة د جّاج، ؤلا شي معدن فليكسيبل، يعني ماكيتهرسش يلا تطوا شوية. نّواع لي كيتسعملو ف دّار عادتن ماكيفوتش طّول ديالهوم 5 تال 10 ميترو علا أقصى تقدير، ؤ كيقدرو يتحطو ف جّيب. مي نّواع لي كيخدموهوم لحرايفية بحال لمسّاحا د لأرض كيقدرو يوصلو تال 100 ميترو.
تصغير|ميترو
نقدرو نݣولو بلي لميترو من أقدم لختيراعات ديال بنادم، حيت من ديما كانت لحاجة ل لستيعمال ديال شي أدات د لحساب د طّول، سيرتو ف لمجال د لبني. ولاكين ب شّكل لعصري ديالو لي كيترولا، لميترو تّختارع ف لقرن تسعطاش، ؤ ب تّحديد ف 1829 من طاراف دجيمس تشيسطيرمان.
تصغير|ميترو

## مصادر

تصنيف:دوزان د لعبار د طول
ميترو (توضيح)

هادي صفحة د التوضيح، كلمة **ميترو** يمكن يكونو عندها هاد لمعاني:

* ميترو: عبرة د لحساب ديال طّول ؤلا لبعودية.
* ميترو: أدات د لحساب ديال طّول ؤلا لبعودية.

## شوف تا
* ميترو مربع: عبرة ديال لميساحة.
* ميترو مكعب: عبرة ديال لقد.

تصنيف:صفحة توضيح
شلوح

**شلوح** (بتاشلحيت: إيشلحین) هوما واحد لمجموعة ديال لأمازيغ ف شمال إفريقيا بزاف ساكنين ف سوس و حتا ف الجبال ديال لأطلس و خصوصا لأطلس صغير ف المغريب. لعدد ديال الشلوح علا حساب لإحصاء ديال 2014 هو كثر من 7 و نص مليون واحد اللي هي 20% تقريبا من السكان ديال لمغريب.[تصغير|خريطة ديال فين كاين بزاف ديال الناس اللي تايهضرو [تاشلحيت|تشلحيت.]]

## التاريخ
لأمازيغ اللي كانو ف لمغريب شحال هادي كانو تايتاجرو مع لفينيقيين و لقرطاجيين حتا دارو لمملكة ديال موريطانية. هاد لمملكة سالات منين جاو الرومان عام 33 م.

في لقرن السابع جاو العرب و الأمويين و شدو شمال غرب إفريقيا حتال قرطاج عام 698 م. شدو لمغريب حال عام 739 م للي جراو فيه شي قبايل أمازيغية على الأمويون مبعد معركة الأشراف.

بزاف ديال السلالات حكمو الشلوح بحال لأدارسة ولمرابطين (1053-1147) و لموحدين (1147-1275) و لمرينيين (1213-1524) و سعديين (1554-1659م). بعدها جاو لعلويين عام 1668 و لحماية لفرانساوية.

## التقافة
بزاف ديال الشلوح تايعيشو ب التربية ديال لمواشي و الزراعة ف جبال ديال لأطلس و سهل ديال سوس. كاين بزاف منهم تايتحركو على حساب الشتا إلى كاين لجفاف.
### تاشلحيت
الشلوح تايهضرو ب تاشلحيت اللي هي من لوغات أطلسية أمازيغية. تشلحيت تاتسما ب السوسية حيت تاتهضر بزاف ف سوس و هي من اللغات أمازيغية اللي تاتهضر بزاف ف المغريب و خصوصا ف لمدون ديال سوس بحال أݣادير والصويرة وتزنيت.

## شوف حتا

* تاشلحيت
* أدب تشلحيت
* سوس

## مصادر

تصنيف:أمازيغ
تصنيف:تاريخ د لمغريب
تصنيف:مقالات فيها مصدر و 3000 بايت
توش (كورة)

180px|تصغير|يسار|كوايرية قريبة تدير توش
**التوش** (بلعربية: **رمية تماس**، بالنݣليزية: **Throw-in**) هي طريقة ديال لمعاودة د اللعب فالرياضة د كورة فاش لبالون كايخرج برّا التيران. لقانون 15 ديال لقواعد د اللعبة كاينضّم هاد التوش.

## فاش كاتّعطى
منين لكورة كاتخرج برّا اللعب فاش كاتدوز من خط التوش فالجناب ديال التيران، كاتعطى لكورة للكوايري من لفرقة اللي ضد هاديك اللي خرّجات لكورة، سوا بلعاني أولا مامقصوداش.

## الطريقة
180px|تصغير|يسار|هاد اللعّاب هاز كورة مورا راسو.
كايتدار التوش من لبلاصة اللي خرجات منها لكورة، سوا فوق الضس أولّا فلهوا، واخا لحكم يقدر يميّك على فروقات صغار بين فين خرجات لكورة وفين غايدّار التوش. لكوايرية ديال لفرقة لوخرة خصهوم يكونو بعاد بجوج ميترو على هاداك اللي غايلوح لكورة، واللي براسو كايكون واقف فوق خط التوش.

خاص لكوايري يكون مواجه للتيران فلوقت فاش غايلوح لكورة. خاص طرف من رجليه يكون فوق خط التوش أولّا فالضس اللي على برّا، ويناول يدّيه بجوج باش يلوح لكورة من مورا وفوق راسو.

لكورة كاتولّي ملعوبة فاش كاتدخل للتيران.

مايمكنش لبيت يتماركا من توش؛ إلا لكوايري لاح لكورة ودخلات على لݣول ديالهوم، كاتعطى ركنية للفرقة لوخرة. بنفس الطريقة مايمكنش لبيت ديال لهجوم يتماركا من توش، إلا لكوايري لاح لكورة ودخلات على لݣول ديال لفرقة لمدافعة، كاتعطى ضربة مرمى للفرقة لمدافعة.

لكوايري ماكايجيهش إندار بالتسلول إلا خدا لكورة من عند صاحبو بتوش. لمهاجمين لمطورين كايستاغلّو هاد لقاعدة كايرجعو اللور من مورا ݣاع لمدافعين ديال لفرقة لوخرة، باش غير يشدّو لكورة يلقاو الطريق خاوية لجيهة لݣول.

باش توصل لكورة بعيد أحسن زاوية باش خصها تلاح هي 30 درجة من لأفق د الشوف لماكسيموم، بحساب ديراسة دارتها لجامعة د برونل. بحساب الديراسة، لكوايرية يقدرو يوصلو لكورة بعيد إلا لاحوها فزوايا اللي قلال، بسباب السرعة اللي كاتجي. أحسن زاوية غادي تكون 45 درجة، لوكان ماكانتش السرعة وكان الليوح من الضس ماشي فوق الراس والجبيد ديال لهوا اللي كايتحكّمو.

## لغلاط فالتنفيد
210px|تصغير|يسار|خاص لكوايري (اللي لابس لكحل) يكون بعيد بجوج ميترو على اللعاب (بالليموني) اللي غايدير التوش.
إلا شي كوايري مابعّدش جوج ميترو على داك اللي غايقصّر التوش قبل ماتكون لكورة ملعوبة، أولّا كايحبسو باش يلوح بطريقة معيّقة، كاتعطاه صفرة بسباب السلوك اللي ماشي رياضي. إلا التوش تلعبات قبل مايوقّف لحكم اللعب على هاد لغلط، كايولّي يعطي كوفرة مانيشانش.

إلا ماقدرش مول لكورة يلوحها بالطريقة باش خاصها تلاح، أولا مالاحهاش من لبلاصة فاش خرجات، كاتعطى هاد التوش لكوايري من لفرقة لوخرة. هاد لحالة كاتسمى "توش مغلوطة".

إلا داك اللي لاح لكورة عاود قاسها قبل مايقيسها شي لعّاب آخور، هادا غلط كايتعاقب عليه ب كوفرة مانيشانش كاتعطى للفرقة لوخرة من لبلاصة ديال لغلط. إلا كانت لقيسة التانية غلط كبير، فهاد لحالة كايتعاقب على هاد لغلط ب كوفرة نيشان أولّا پيلانتي.

إلا شي لعاب بان باللي كاياخد توش، ومن بعد نيشان عطاها لشي صاحبو فلفرقة باش يلوحها، كاتعطى صفرة للكوايري اللول على التعطال د اللعب. أي واحد كايتعطل باش يلوح لكورة بتوش كاياخد صفرة.

لحارس ماخصّوش يشد بيدّيه لكورة اللي جاتو من عند صاحبو فلفرقة من التوش. هادشي مايمكنش يتعوض بلحارس إلا قاس لكورة برجليه قبل من يدّيه. إلا طرا هاد لغلط فلمينطاقة د پيلانتي د لحارس، كاتعطى كوفرة مانيشانش. إلا طرا لغلط برا لمينطاقة د پيلانتيات د لحارس، كاتعطى كوفرة نيشان.

## مصادر

تصنيف:طرق لمعاودة د اللعب ف كورة
تصنيف:لقواعد د كورة
تصنيف:مقالات فيها مصدر و 3000 بايت
كورة

تصغير|كورة
**لكورة ** هيّا شكل تسطاري (هنداسي) ف تلاتة د لأبعاد، لي كاتكون كولا نقطة علا سّطح ديالها علا نفس لبعودية من واحد نّقطة كاينة ف صّونطر ديال لكورة. لكورة ضونك هيا لموقابيل ديال دوارة ف جوج أبعاد.

## مصادر

تصنيف:لماط
تصنيف:تسطار بدياني
تصنيف:شكل تسطاري بدياني
تصنيف:كورة (تسطار)
كورة (توضيح)

هادي صفحة د التوضيح، كلمة **كورة** يمكن يكونو عندها هاد لمعاني:

* كورة: ف لماط، شكل تسطاري (هنداسي) ف تلاتة د لأبعاد.
* كورة: رياضة جماعية كيلعبوها جوج ديال لفراقي ضد بعضياتهم.
* كورة: ستون مكوّر باش كاتّلعب لكورة (سپور).

تصنيف:صفحة توضيح
سيدي حمو الطالب

**حمو بن عبد الله** ولا **سيدي حمو كوتفنوت**، **سيدي حمو الطالب** عاش ما بين (1706 - 1789م) واحد من اشهر شاعرين امازيغين في منطقة سوس جنوب لمغريب.

## مكان و زمان لي تزاد فيه حمو الطالب
تزاد فعام 1706م فدوار تغكالت في منطقة و قبيلة تفنوت فرقة ازكروز حدا جبل توبقال.

## اصل سيدي حمو و تسميات لي كان معروف بيها
تفنوت معروفا عند سواسة ب"راس لواد" حيت اسيف (واد) نتيفنوت واحد من ويدان لي كي صب في واد سوس دكشي علاش تسميات لي كانو كي يعطو ليه بيها ولا لي معروف بيها كتكون متعلقة بقبيلتو لي هيا تفنوت ولا منين جاي و هادو هما تسميات لي كان معروف بيها :

* سيدي حمو
* سيدي حمو الطالب
* سيدي حمو باب ن اومارك
* الطالب سيدي حمو الراسلوادي
* سيدي حمو الزكموزى
* سيدي حمو كوتفنوت
* سيدي حمو كوتغكالت

و من تسميات تقدر تعرف بلي هو ماشي من سوس ولا اطلس صغير حيت سواسة كانو تيعرفو تفنوت براس وادي زيد كوتفنوت لي كتعني بشلحة من تفنوت و زيد كوتغالكات لي كتعني من تاغلكات و هاد دوار راه من تفنوت.

## حياة ديال سيدي حمو طالب
**سيدي حمو طالب** نزل من تفنوت الى سوس و بدبت فأولوز باش اقرى و لتاحق بواحد من اعتق مدارس فسوس و خرج منها فقيه***،*** موراها قلبها شعر و كان كي شارك في مناسبات شعر فقبايل اطلس صغير و سهل سوس.

تشهر بزاف فمنطقة سوس و تعرف ب **باب نومارݣ** (أمارݣ هوّا الشعر عند امازيغ) و جا سيدي حمو طالب فوقية كان عامرة مشاكل من إضطرابات السياسية والثورات فمنقطة سوس فأواخر حكم ديال مولاي إسماعيل.

## أعمال ديال سيدي حمو طالب
رجع سيدي حمو طالب من تورة شعرية ف تراب شعبي للمنطقة و عاون باحت ف لأدب و التاريخ باش يعرفو جوانب المجتمع سوسي خلال القرن الطناش هجري (18 م).

كاتردد السمية د حمو الطالب ف التراث الأدبي الشعبي ديال سوس، قليل فين كاين شي شاعر أمازيغي من لمنطقة ماكيستشهدش بقول سيدي حَمّو، ف وقت لإنشاد، و مازالين الشعرا كايستاهلّو قصايدهم ب قولة: «ءِرْحمْك أسيدي حمو ءينّا ءِيكلّين» أولا يرحمك الله يا سيدي حمّو، قال المسكين.

## قوالو
كلام سيدي حمو الطالب ماتزممش بقلم ولايني كان كلامو كايتعاود بين جيال و جيال من بين قوالو:

-" ***ئرحم ربي سيدي حمو الطالب باب ن ؤمارݣ، إس ئنا ئݣلين''':''"

زعما، الله يرحم سيدي حمو الطالب لمعلم ديال أمارݣ، راه ݣال هاد لفاقير: (هاد لجوملة على ماضهر كانت كاتبدا بيها ݣاع لقوال ديالو.)

-***"واد تيموزّونين مقار ئصفا زوند أيور، واد ئيات أور إيݣي يات مقار نيت ئيدر ئيمّوت"***

زعما، هاداك اللي مزلوط واخا يبري بحال لݣمرة، اللي ماعندو والو ماكايسوا والو. واخا نيت عايش، ميّت.

-***"ئفولكي الصبر، ئݣا غيمكاد لحرير، أور سار إدبر يان، إغ إصبر يان ئ ݣار بنادم، الدنوب أد روران"***

زعما، الصبر مزيان، داير بحال لحرير ماعمرو يدبر شي واحد، إلا صبر شي واحد لشي بنادم خايب،راه دار الدنوب.

-***" أداك أور إينا يان أور إيلين إيمدوكالنس -نزريتيد-، أشكو الدونيت إيمدوكال كاسازراينت"**'

زعما، مايݣولش شي واحد اللي ماعندو صحاب -دوزت الدنيا بيخير-، لاحقاش الدنيا الصحاب اللي كايدوزوها.

## بعض الاغاني الامازيغية لي تذكر فيهم
•إيواليون ن سيدي حمو الطالب -غمكلي تنا ترابوت ن أرشاش. (لقوال د سيدي حمو الطالب- داكشي اللي ݣالت لفرقة د أرشاش)

• لوركيسطرا السمفونية لامازيغية (علي شوهاد).

## لوفات
مات سيدي حمو الطالب عام 1789م فعمر 83 عام و تدفن ف مولاي براهيم.

## مصادر

تصنيف:شاعير مغريبي
تصنيف:زيادة 1706
تصنيف:وفيات 1789
تصنيف:مقالات فيها مصدر و 3000 بايت
تصنيف:ناس تزادو ف أولوز
تصنيف:كتاتبيا مغاربا د لقرن 18
ؤردو

يسار|تصغير|<P ALIGN=center>لبلايص اللي تيتهضر فيهم لأوردو ف پاكيستان.</p>
يسار|تصغير|<P ALIGN=center>ڤيديو د مرا تاتهضر لأوردو.</p>
**اللغة لأوردو** (بلأوردو: اُردُو) ولاّ لأوردية، هي لوغة هندوؤروپية من لفرع د لوغات هندوإيرانية. لأوردو هي لغة رسمية ف پاكيستان، هي و لينݣليزية. تاتّهضر لأوردو تا ف لهند و معتارفين بيها 5 د لولايات تما. اللغة لأوردو قريبة بزاف للغة لهندية، و الناس اللي تيهضروهم بجوج تيقدرو يتفاهمو بيناتهم.

لأوردو هي اللغة اللي تيهضروها الناس بيناتهم ف پاكيستان، إلا ماكانتش عندهم نفس اللغة لأم. لمجموع د الناس اللي تيهضروها ما بين اللي هي لغتهم لأم و اللي تعلموها هو تقريبا 100 مليون واحد ف لعالم.

## مصادر


تصنيف:لوغات هندوإيرانية
تصنيف:لوغة معيارية
پراݣ

**پراݣ** (ب تّشيكية **Praha**، ب لألمانية **Prag**، ب لّاتينية **Praga**) هيّا لعاصيمة ديال لجمهورية د تّشيك ؤ أكبر مدينة فيها، ؤ نمرة تلطاش ف ترتيب لمدون لكبار ديال تّيحاد لؤروپي. لعاداد د سّكان ديالها 1.3 مليون د بنادم ف لمدينة براسها، ؤ 2.7 مليون ف لمنطقة لميطروپوليطانية لي تابعة ليها.

پراݣ من بين أهم لعواصم تّقافية ف ؤروپا، ؤ لمدينة لخامسة فيها من حيت لعاداد د زّوار لي جاو ليها ف 2017 ؤ سّاتة ف 2018 ؤ تّاسعة ف 2019. تاريخيا كانت هيا لعاصيمة ديال مملكة بوهيميا، ؤكانت مدينة موهيمة ف لإمبراطورية لؤسطروهانݣارية، ؤ ولات من بعد لعاصيمة ديال تشيكوصلوڤاكيا حتال 1993 فاش تفرتقات ل جوج بلدان هوما تّشيك ؤ سلوڤاكيا. ف 1992، صّونطر ديال پراݣ ولا داخل ف لّيستة د ليونيسكو ديال تّرات لعالمي.

## تاريخ
صعيب نعرفو فوقاش تأسسات پراݣ كا مدينة. كاينين فيها أدلة ديال سّكنة د بنادم من لعصر لپاليوليثي ؤلا لحجري لقديم، لي تسالا ف حدود هادي 12000 عام، شي لي ماكيدلش ب ضّارورة علا تواجد بشري مستامر. لمؤرخ لألماني ليهودي داڤيد ݣانس كتب بلي پراݣ تأسسات كا مدينة سميتها *بويهايم Boihaem* من طاراف ماليك سميتو *بويّا Boyya* ف 1306 قبل لميلاد، ولاكين ماكاينينش أدلة مادية (نقيشات، شقفات د لفلوس) علا هاد لهضرة.

ف علاين لقرن لخامس قبل لميلاد، واحد لمجموعة د لقبايل لكيلتية دارو مستوطنة ديالهوم ف زاڤيست، لي دابا كاينة ف ضّواحي ديال پراݣ، ؤ سمّاو لمنطقة *بويوهايموم Boiohaemum*، يعني *بلاد ديال شعب لبويي*. ف لّخر ديال لألفية لّولة قبل لميلاد، لقبايل لجرمانية غادي يجرّيو علا لكلتيين من لمنطقة. ف لقرن تّاني لميلادي، لجغرافي ليوناني كلاوديوس پطوليمايوس رسم خريطة ديال جّيهة فين كاينة دابا پراݣ، ؤ دار بلي كانت فيها مدينة جرمانية سميتها *كاسورݣيس Casurgis*.

ف لقرن لخامس لميلادي، مورما طاحت لإمبراطورية رّومانية لغربية، غادي يوقعو هجرات كبار ف ؤروپا، لي ف خيلالهوم غادي يخويو لجرمانيين لمنطقة لوسطانية د بوهيميا، ؤ ياخدو بلاصتهوم لقبايل سّلاڤية، لي من بينهوم لقبايل تّشيكية، لي ف لقرون تّلاتة لي تبعو هادشي غادي يبنيو عاداد ديال لقلاعي ف پراݣ ؤ نّواحي ديالها.

لؤسطورة ديال تّأسيس د پراݣ كاتنسب هاد لحادات ل دوكة ؤ شوافة لي عاشت ف لقرن تّامن لميلادي سميتها ليبوشي ؤ راجلها پشيميسّل لي أسس سّلالة لپشيميسلية لي حكمات مملكة بوهيميا، ؤ مناطق خرين ف ؤروپا لوسطانية حتال لقرن سطاش. لأسطورة كاتݣول بلي ليبوشي وقفات علا صخرة كبيرة حدا واد ڤلطاڤا ؤ ب تاشوافت ديالها تنبآت: *كانشوف مدينة عضيمة لي لمجد ديالها غادي يوصل ل نّجوم*، ؤ أمرات باش يتبنا قصر ؤ مدينة سميتها *پراها* ف ديك لبلاصة.

لمنطقة ولاو كيحكموها دّوكات لي ولاو من بعد ملوك ديال بوهيميا. پراݣ ولات مركز تيجاري موهيم، ؤ ستاقرو فيها تّجار من ؤروپا كاملة، منهوم تّجار ليهود من سپانيا من لقرن لعاشر.

## معرض التصاور

Prag-4040-Moldau vom Hradschin-2008-gje.jpg
Prag-6180-Karlsbruecke-Hradschin-2008-gje.jpg
Prag-6350-Karlsbruecke-Kleinseiter Brueckenturm-2008-gje.jpg
Prag-2030-Wenzelsplatz-2008-gje.jpg
Prag-4450-Altstaedter Ring-Rathaus-2008-gje.jpg
Prag-4490-Altstaedter Ring-Teynkirche-2008-gje.jpg
Prag-6660-Palais Wallenstein-2008-gje.jpg
Prag-6700-Nerudova-2008-gje.jpg
Prag-6740-Nerudova-Putten-2008-gje.jpg
Prag-7380-Nacht-Hradschin-Moldau-2008-gje.jpg


## مصادر


تصنيف:التشيك
تصنيف:عواصم ديال بلدان
تصنيف:مقالات فيها مصدر و 3000 بايت
تصنيف:مدون د التشيك
تصنيف:تأسيسات د عوام 880
إشتراكية

يسار|تصغير|<P ALIGN=center>الراية لحمرا، وحدا من الرموز د لإشتراكية.</p>
يسار|تصغير|<P ALIGN=center>الشعار ديال لحزب الشيوعي لمغريبي، واحد من لأحزاب لإشتراكية لقديمة.</p>
**لإشتراكية**، هي نضرية سياسية وقتصادية ديال لحكيم، اللي تاتقول باللي الجماعة هي اللي تاتملك لوسائل د لإنتاج، و مايمكنش للناس تكون عندهم شي حاجة ديالهم، بحال الشركات و لحوانت و لوطيلات. لقكرة ديال لإشتراكية هي باللي إلا الجماعة ملكات كلشي، غادي يكون عندها الجهد كتر، بالعكس ديال النضام الرأسمالي، فين الناس اللي عندهوم لفلوس كتر هوما اللي تيتحكمو ف كلشي.

من بين لمفكرين لكبار اللي فسّرو و تعمقو كتر ف لمفهوم د لإشتراكية، كاين كارل ماركس و ڤلاديمير لينين و أنطونيو ݣرامشي.

## مصادر


تصنيف:نضريات سياسية
تصنيف:شيوعية
تصنيف:أنضمة قتيصادية
تصنيف:حاراكات سياسية
لغلاط ف كورة

300px|تصغير|يسار|مخطاط كايبين لعلاقة مابين لغلاط والسلوك لخايب ف كورة معا لأمتيلة. لمخالفة ديال التسلول هي ميتال على مخالفة ماهي غلط وماهي سلوك خايب. لحكم معطيّاه واحد لقدر ديال لقرار باش يطبق لقواعد، ومنها يحدد إينا مخالفات يقدر يعطي فيهوم صفرة (ماشي رياضية).
**لغلاط ف [[كورة (سپور)|كورة]]** هوما فعايل كايديروهوم لكوايرية، واللي كايحددهوم لحكم باللي ماشي هوما هادوك وخاص يعطي عليهوم عقوبة. هاد لفعايل يقدرو يكونو غلاط أولا سلوك خايب أولّا بجوج على حساب أشنو وكيفاش وعلاش تدار. لغلاط والسلوك لخايب تدكرو فلقانون 15 ديال لقواعد د اللعبة.

**لغلط** هو فعلة مازويناش واللي لحكم كايقرر باللي هي ضد لقواعد د اللعبة وكاتقطع اللعب فلماطش. كايتعاقب لغلط بضربط غلط (ممكين ݣاع پيلانتي) كاتعطى للفرقة لوخرة. لقانون 12 ديال لقواعد د اللعبة فيه ليستة محددة ديال لفعايل اللي يقدرو يكونو غلاط. لخرق ديال واحد من لقواعد كايكون غلط فاش كايتحققو فيه هاد الشروط كاملين:
# كايديرو كوايري (ماشي شونجمو)
# كايطرا ف التيران
# كايطرا فاش كاتكون لكورة كورة برا التيران
# تدار ضد كوايري آخور (فاش كايكون غلط ديال لقيوس والسلوك مابين لكوايرية)

**السلوك لخايب** هو أي سلوك من عند أي لعّاب اللي كايحددو لحكم باللي ماشي مزيان واللي كايعاقب عليه بكارطة صفرة ولّا حمرة. السلوك لخايب ماشي بحال لغلط: السلوك لخايب يقدر يطرا فأي وقت (واخا تكون لكورة برّا التيران، بين لميطات وقبل ومورا لماطش) وفأي بلاصة (حتى برّا لخطوط دالتيران)، لكوايرية وحتى اللعابة شونجمو يقدو يتعاقبو عليه. إلى خرج شي كوايري بحمرة، مايقدرش باقي يرجع للتيران، وكاتبقى لفرقة لاعبة بكوايرية قلّ. من مورا صفرة، لكارطة التانية كاتكون حمرة.

## لمرارك د لغلاط
### غلاط ديال كوفرة نيشان

### غلاط ديال كوفرة مانيشانش

### غلاط خرين
ماشي ݣاع لفعايل ديال لكوايرية غلاط فلقواعد. كايقدرو يكونو مشاكيل تقنية (تهراس لقواعد ديال لمعاودة د اللعب) أولا سلوك خايب (كايتعاقب عليهوم بصفرة أولّا حمرة). لمخالفة لمعاودة ديال لقواعد كاتجيب على اللي دارها صفرة.

## مصادر

تصنيف:لقواعد د كورة
تصنيف:مقالات فيها مصدر و 3000 بايت
أمازيغ

**الأمازيغ** (ب لأمازيغية **imaziɣn ⵉⵎⴰⵣⵉⵖⵏ**، لمفرد ديالها **amaziɣ ⴰⵎⴰⵣⵉⵖ**) ؤلا **البربر** (سمية برّانية) هوما واحد المجموعة إتنية، وكيتّعتابرو السكان الأصليين د شمال إفريقيا من واحة سيوة ف شّرق حتال جزر الكناري ف لغرب، وأكبر نسبة ديالهوم كاينة فالمغريب، عاد باش الدزاير، و كايشكلو طرف من سّكان د تونس و ليبيا و موريطانيا و الشمال ديال مالي و الشمال ديال النيجر. لعاداد ديالهوم كان ف 2015 ف جوايه 36 مليون.
 
حاليا كثر من 40 مليون نسمة أمازيغ وكاين تعداد كبير من السكان لي ماعارفينش العرق ديالهم بسباب سياسة التعريب اللي نهجها المغرب ف بداية الإستقلال ديالو.

عاداد كبير د لأمازيغ تعرّبو فاللّسان معا مرور زّمان. و بزاف د نّاشطين لأمازيغ كيعتابرو بلي أغلبية د سّكان د شمال إفريقيا أمازيغ ف لأصل، ؤ بلي لهوية ديالهوم خاصها ترجع.

## سّمية
سّمية د "يمازيغن" كاتعني "النبلاء" ؤلا "لكرام" ؤلا "لأحرار"، و هيّ السمية لي كيسمّيو لأمازيغ بيها راسهوم (سمية دخلانية *endonym*)، موقابيل مصطلحات خرين باش سمّاوهوم أقوام خرين تاريخياً (سمية برانية *exonym*)، بحال بارباروي  عند ليونانيين لقدام (لي سماو بيها بزاف د لقوام، ماشي غير لأمازيغ) لي خداوها لعرب ب صيغة بربر، و مشواش عند لمصريين لقدام. على حساب محمد شفيق، لكلمة أصلها "أمازاغ" لي جات من لفيعل "يوزغ"، لي كيعني "هجم"، و هاكا كانت لكلمة ف لأصل كاتعني "داك لي كيهجم و ما كيتّهجمش عليه".

## مصادر


تصنيف:ناس د شمال إفريقيا
تصنيف:ناس د إفريقيا
تصنيف:لمغرب لكبير
يوسف أمين العلمي

**يوسف أمين العلمي** (مزيود ف 20 نونبر 1961 ف لعرايش) هوّا كاتب مغريبي ؤ ؤستاد ديال تّواصل ؤ لميديا ف جامعة بن طفيل ف قنيطرة. عندو بزاف د لمنشورات لعلمية ف جورنالات أكاديمية علا لفن، تّصوير ؤ لإشهار. عندو كتوبا ب لفرانساوية ؤ كتاب قصير ب دّاريجة عنوانو *[[تقرقيب ناب|تقرقيب نّاب]]* نشرو ف 2005.

## كتوباتو
* 
* 
** طرجمها ل لعربية فريد الزاهي
* 
* 2003: Le Journal de YAE، 
* 2004: مينياتورات Miniatures، 
* 
* 2011: أسامة، حبي Oussama mon amour، 
** نسخة تّانية: 
* 
* 
* 
** طرجمها ل لعربية توفيق سخان عام 2020 ب عنوان "لم يمت بعد"، 
* 

## مصادر

تصنيف:كتاتبيا مغاربا د لقرن 20
تصنيف:زيادة 1961
تصنيف:ناس حيين
تصنيف:ناس قراو ف ليسي ديكارط
تصنيف:مقالات فيها مصدر و 3000 بايت
تصنيف:ناس تزادو ف لعرايش
تصنيف:كتاب رحالا مغاربا
تصنيف:ناس د لعرايش
تصنيف:كتاتبيا مغاربا د لقرن 21
حزب ليستقلال

يسار|تصغير|لمقر د لمفتشية د لفيدا-مرس سلطان ف دارلبيضا
**حزب ليستقلال**، ولاّ حزب لإستقلال، هو حزب سياسي مغريبي، محسوب على ليمن لمحافض.

تأسس لحزب ف أبريل 1937، من بزاف د الناس اللي كانو تيديرو لعمل لوطني ف لمغريب، منهم علال لفاسي و حمد بلافريج. هاد الناس دارو خدمة سياسية من ديك لوقت، تا ستاقل لمغريب. ف 1959 تقسم لحزب على جوج ملّي خرجو منّو بزاف د الناس (لمهدي بن بركة، عبد الرحيم بوعبيد، عبدالله براهيم) و أسسو ليتيحاد لوطني للقوات الشعبية
.

حزب ليستقلال عندو بلايص ف لبرلمان و ف لحكومة ديال لمغريب، و لأمين لعام ديالو دابا هو نزار لبركة.

## نتايج ف نتيخابات

### تشريعية

## مصادر

تصنيف:حيزب سياسي مغريبي
تصنيف:لقرن 20 ف لمغريب
تصنيف:مقالات فيها مصدر و 3000 بايت
تصنيف:قومية عربية
تصنيف:حيزب قومي محافض
تصنيف:تأسيسات د 1944 ف لمغريب
ألاباما

**ألاباما** (بلينݣليزية: Alabama) هي ولاية ف لجنوب الشرقي د لميريكان. تاتحدّها تينيسي من الشمال، جورجيا من الشرق، فلوريدا و لخليج د لمكسيك من لجنوب، و لميسيسيپي من لغرب. لعاصمة ديالها هي مونطݣومري، و هي مرتبة 24 من جيهة عدد السكان.

## مصادر


تصنيف:ولايات د الولايات المتاحدة د ميريكان
تصنيف:تأسيسات د 1819 ف الولايات المتاحدة د ميريكان
ألاسكا

**ألاسكا** (بلينݣليزية: Alaska) هي ولاية و منطقة تابعة للميريكان جات ف الشمال لغربي د لقارة د أميريكا. هي أكبر ولاية ف لميريكان من ناحية لكبر ديالها، و لعاصمة ديالها هي آنكوراج.

ألاسكا معروفة ب لبرد بزاف اللي فيها، و باللي هي أقرب بلاصة من لميريكان لروسيا (و من أميريكا لآسيا). تيفرق بينها و بين سيبيريا لمضيق د بيرينݣ، و بيناتهم غي 82 كيلوميطر صافي.
## الجغرافيا.
ألاسكا عندها واحدة من اطول السواحل فگاع الولايات الميريكانية لاخرات. و هي الدولة الأمريكية الوحيدة اللي ما كمتصلش مع بقية الولايات المتحدة فالقارة الأمريكية الشمالية حيتاش حوالي 500 كيلومتر من كولومبيا البريطانية (كندا) كيفصل ولاية ألاسكا على ولاية واشنطن. المدينة جونو هي العاصمة ديال الولاية، ومتواجدة على القارة الرئيسي ديال أمريكا الشمالية، لكن ما هياش متصلة مع باقي الشبكات الطرق الرئيسية الوخرا فأمريكا الشمالية.
يمين|تصغير|245x245بك|حجم الاسكا مقارنة ب الولايات المتحدة
الاسكا هي اكبر الولايات المتحدة من حيث مساحة الأرض، فمساحتها تقريبا (586,412 كم مربع) وهي كبيرة بزاف على ولاية تكساس، واللي هي ثاني اكبر ولاية أمريكية. الاسكا أكبر من كل الدول السيادية في العالم باستثناء 18 دولة.
## مصادر


تصنيف:ولايات د الولايات المتاحدة د ميريكان
تصنيف:لمحيط لمجمد الشمالي
تصنيف:تأسيسات د 1959 ف الولايات المتاحدة د ميريكان
أريزونا

**أريزونا** (بلينݣليزية: Arizona) هي ولاية جات ف لجنوب لغربي د لميريكان. هي لولاية السادسة من جيهت لعدد د السكان، و 14 من جيهت لكبر. لعاصمة ديالها هي فينيكس. هاد لولاية عندها حدود مع نيو ميكسيكو، يوتا، نيڤادا، كاليفورنيا وتا مع لمكسيك.

كانت أريزونا مستعمرة ديال الصبليون، و ملّي ستاقلات لمكسيك دخلات معاها ف 1821. من مورا حرب ما بين لميريكان و لمكسيك، خدات لميريكان لجنوب د لولاية ف 1853، و من بعد خداتها كاملة نهار 14 فبراير 1912، فين ولات آريزونا رسميا لولاية رقم 48 د لميريكان.

## مصادر


تصنيف:ولايات د الولايات المتاحدة د ميريكان
تصنيف:تأسيسات د 1912 ف الولايات المتاحدة د ميريكان
أركانساس

**أركانساس** (بلينݣليزية: Arkansas) هي ولاية جات ف لوسط د لجنوب د لميريكان. هي لولاية 33 من جيهت لعدد د السكان، و 29 من جيهت لكبر. لعاصمة ديالها هي ليتل روك.

دخلات أركانساس مع لميريكان أول مرة ف 1836 و خرجات منها ف 1861، ف لوقت ديال لحرب لأهلية. ف 1868، رجعات رسميا للميريكان، و من ديك الساعة و هي ولاية فيها.

## مصادر


تصنيف:ولايات د الولايات المتاحدة د ميريكان
تصنيف:تأسيسات د 1836 ف الولايات المتاحدة د ميريكان
كاليفورنيا

**كاليفورنيا** (بلينݣليزية: California) هي ولاية جات ف للغرب د لميريكان. هي أكبر ولاية من جيهت عدد السكان، و تالت أكبر وحدا ف لمساحة (مورا ألاسكا و طيكساس). تاتحدّها من الشمال لولاية د أوريݣون، من لغرب لمحيط لمهدّن، من لجنوب لمكسيك، و من الشرق نيڤادا و أريزونا. لعاصمة د لولاية هي ساكرامينطو، و فيها بزاف د لمدن كبار و معروفين ف لعالم بحال لوس أنجلوس و سان فرانسيسكو و لاس ڤيكاس و هوليوود.

فاللول كانت لبلاصة اللي فيها كاليفورنيا مستعمرة ديال صبانيا، و ولاّت طرف من لمكسيك ملّي ستاقلات ف 1821. من مورا لحرب ما بين لميريكان و لمكسيك، دخلات كاليفورنيا مع لميريكان (ف 9 شتنبر 1850)، و ولاّت هي لولاية رقم 31 ديال لميريكان.

## مصادر


تصنيف:ولايات د الولايات المتاحدة د ميريكان
تصنيف:تأسيسات د 1850 ف الولايات المتاحدة د ميريكان
عبد الرحمان ليوسفي

**عبد الرحمان ليوسفي** (تولد ف 8 مارس 1924 ف طانجا - مات ف 29 ماي 2020 ف الدار لبيضا) كان سياسي ومحامي مغريبي من لحزب ديال لإتحاد لإشتراكي. كان هو لوزير اللول د لمغريب من 1998 ل 2002.

## كتابو
ف 2018، نشر عبد الرحمان ليوسفي كتاب ديالو بلعربية سميتو "أحاديث فيما جرى" (هضاري على اللي وقع)، و هضر فيه على حياتو من الصغر ديالو والدخول ديالو للسياسة، تال لوقت اللي ولاّ فيه وزير أوّل.
## مصادر

تصنيف:زيادة 1924
تصنيف:وفيات 2020
تصنيف:سياسي مغريبي
تصنيف:بيوغرافيا د رجال
تصنيف:ناس تزادو ف طانجا
تصنيف:ناس توفاو ف الدار البيضا
تصنيف:ناس د طانجا
تصنيف:وزير أول مغريبي
تصنيف:سياسيين مغاربا د لقرن 21
كاظم الساهر

**كاظم جبار السامرائي** أولا **كاضم الساهر** (تزاد ف 12 شتنبر 1957 ف لموصل) هو مغني و ممتيل عيراقي. كاظم الساهر ساكن ف رّباط، لمغريب.

## مصادر


تصنيف:لموسيقا
تصنيف:زيادة 1957
تصنيف:ناس حيين
تصنيف:موغني عراقي
سيدي قدور العلمي

**سيدي قدور العلمي** (مزيود ف 1742 ف مكناس، مات ف 1850) واحد من أكتر شّوعارا لمغاربا ف شّهرة ديالو، ؤ تّشهر سيرتو ب لأغاني ديالو. سميتو كاملة هيا **عبد القادر بن محمد بن أحمد بن أبي القاسم الإدريسي العلمي الحمداني**، ؤ كان معروف ب سميت **سيدي قدور العلمي الطالبي العبد السلامي**. كان كاتب د لأغاني من نوع لملحون ؤ أسس زاوية علمين صّوفية ف مكناس. هاد زّاوية كانت وحدة من لمراكز لي نتاشر منها لملحون. قدور لعلمي كبر ف مكناس، ؤ كيتعتابر ولي صالح، ؤ واحد من أعضم شّوعارا د شمال إفريقيا ف شعر لعصري ؤ شّعبي.

لأعمال ديالو تجمعو ف كتاب ف 2009 من طاراف أكاديمية المملكة المغربية، ب تقديم من لباحت لمغريبي عباس الجيراري.

## مصادر

تصنيف:شاعير مغريبي
تصنيف:زيادة 1742
تصنيف:وفيات 1850
تصنيف:ناس تزادو ف مكناس
تصنيف:ناس توفاو ف مكناس
تصنيف:ناس د مكناس
تصنيف:مقالات فيها مصدر و علاين 3000 بايت
تصنيف:مغاربا د لقرن 18
تصنيف:كتاتبيا مغاربا د لقرن 18
تصنيف:مغاربا د لقرن 19
تصنيف:كتاتبيا مغاربا د لقرن 19
ديلاوير

**ديلاوير** (بلينݣليزية: Delaware) هي ولاية جات ف الشمال الشرقي د لميريكان. تاتحدّها من الشمال پانسيلڤانيا، نيوجيرسي و لمحيط لأطلسي من الشرق، و ماريلاند من لجنوب و لغرب. لعاصمة ديالها هي لمدينة ديال دوڤر. ديلاوير هي تاني أصغر ولاية ف لميريكان من جيهت لمساحة، و سادس أصغر وحدا من جيهت عدد السكان.

ديلاوير هي وحدا من لمستعمرات 13 اللي ستاقلو من بريطانيا و أسسو لميريكان. ف 7 دجنبر 1787، كانت هي أوّل ولاية فعّلات الدستور لميريكاني، و داكشي علاش تاتسمّا "لولاية اللولا.
## مصادر


تصنيف:ولايات د الولايات المتاحدة د ميريكان
تصنيف:تأسيسات د 1787 ف الولايات المتاحدة د ميريكان
فلوريدا

**فلوريدا** (بلينݣليزية: Florida) هي ولاية جات ف لجنوب الشرقي د لميريكان. تايحدّها من لجنوب و من لغرب لخليج د لمكسيك، من الشرق لمحيط لأطلسي، و من الشمال لولايات د ألاباما و جورجيا. هي تالت أكبر ولاية من جيهت السكان، و رقم 22 من جيهت لمساحة. لعاصمة ديالها هي طالاهاسي، و من لمدن لكبار اللي فيها كاين جاكسونڤيل، ميامي، و أورلاندو.

أول أوروپيين دخلو للمنطقة كانو الصبليون ف 1513، و سمّاوها فلوريدا (لأرض د لورد) بقوة لورد اللي شافو تمّا ملّي جاو. تبعات ف اللول ل صبانيا، ولكن كانت تاتحّارب ديما عليها مع بريطانيا. ف 3 ماي 1845، دخلات فلوريدا رسميا ولاية ف ميركان، و ولاّت هي لولاية رقم 27 فيها.
## مصادر


تصنيف:ولايات د الولايات المتاحدة د ميريكان
تصنيف:تأسيسات د 1845 ف الولايات المتاحدة د ميريكان
جورجيا (ولاية)

**جورجيا** (بلينݣليزية: Georgia) هي ولاية جات ف لجنوب الشرقي د لميريكان. تايحدّوها من الشمال تينيسي و كارولينا الشمالية، من الشمال الشرقي كارولينا لجنوبية، من لجنوب الشرقي لمحيط لأطلسي، من لجنوب فلوريدا، و من لغرب ألاباما. هي تامن أكبر ولاية من جيهت السكان، و مكلاسية 24 من جيهت لمساحة. لعاصمة ديالها و أكبر مدينة فيها هي أطلانطا.

تأسسات لولاية د جورجيا ف 1733 من لبريطانيين اللي زادوها للمستعمرات ديالهم. كانت من لمستعمرات ال 13 اللي دارو تورة باش يستاقلّو، و اللي أسسو لميريكان. كانت هي رابع ولاية صادقات على الدستور د لميريكان، ف 2 يناير 1788.
## مصادر


تصنيف:ولايات د الولايات المتاحدة د ميريكان
تصنيف:تأسيسات د 1788 ف الولايات المتاحدة د ميريكان
هاواي

**هاواي** (بلينݣليزية: Hawaii) هي ولاية د ميريكان. هي أرخبيل ديال لجزر (137 جزيرة) اللي جات معزولة ف لمحيط لمهدّن، جات من جيهت لغرب د ميريكان. هي رابع أصغر ولاية من جيهت لمساحة، و رقم 11 من الصغر من جيهت السكان. تسيكنو فيها تقريبا مليون و نص د الناس، و لعاصمة ديالها هي هونولولو. هاواي معروفة ب لبراكين اللي فيها، و بلبحورا ديالها اللي فيهم لمواج و تيجيو ليهم الناس ديال السورف من لعالم كامل.

أول أوروپيين دخلو ليها كانو لبريطانيين ف 1778، وحكموها تال 1810 فين ستاقلات و ولاّت مملكة. ف 1898، دخلات مع لميريكان و ولأّت ولاية ف 1900.
## مصادر


تصنيف:ولايات د الولايات المتاحدة د ميريكان
تصنيف:تأسيسات د 1959 ف الولايات المتاحدة د ميريكان
آيداهو

**آيداهو** (بلينݣليزية: Idaho) هي ولاية جات ف الشمال لغربي د ميريكان. تاتحدّها مونطانا من الشرق و الشمال الشرقي، وايومينݣ من الشرق، نيڤادا و يوتا من لجنوب، و واشينطون و أوريݣون من لغرب. هي لولاية رقم 14 من جيهت لكبر، و ال 13 من جيهت السكان، و لعاصمة ديالها هي بويسي.

آيداهو كانت مسكونة من السكان لأصليين د أمريكا للآلاف د لعوامات، و لكن نقصو بزاف ملّي دخلوليها لأورپيين. نهار 3 يوليوز 1890، دخلات رسميا للتيحاد د لولايات د ميريكان، و ولاّت هي لولاية 43 فيه.
## مصادر


تصنيف:ولايات د الولايات المتاحدة د ميريكان
تصنيف:تأسيسات د 1890 ف الولايات المتاحدة د ميريكان
كولورادو

**كولورادو** (بلينݣليزية **Colorado**) هي ولاية جات ف لوسط د لميريكان. هي لولاية رقم 21 من جيهة السكان، و التامنة من جيهت لمساحة. لأغلبية د كولورادو فيها الجبال د الروكيز. السمية ديالها تاتعني بالصبليونية لملوّن، حيت ملّي جاو الصبليون للمنطقة لقاو تمّا واد حمر، و سمّاو لمنطقة كاملة "كولورادو".

لولاية د كولورادو تايحدوها وايومينݣ و نيبراسكا من الشمال، كانساس من الشرق، أوكلاهوما من لجنوب الشرقي، نيو ميكسيكو من لجنوب، يوتا من لغرب، و أريزونا من لجنوب. لعاصمة ديالها هي دينڤير.
## مصادر


تصنيف:ولايات د الولايات المتاحدة د ميريكان
كونيكتيكاط

**كونيكتيكاط** (بلينݣليزية: Connecticut) هي ولاية جات ف الشمال الشرقي د ميريكان. تاتحدّها لولايات د رود آيلند من الشرق، ماساشوسيتس من الشمال، نيويورك من لغرب، و لمحيط لأطلسي من لجنوب. لعاصمة ديالها هي بريدج پورت.

كونيكتيكاط هو تالت أصغر ولاية ف لميريكان من حيت لمساحة، و هي رقم 29 من جيهت السكان. هي من لبلايص اللّولا اللي دخلولها لأوروپيين لميريكان (سكنو فيها لهولنديين من 1614)، و محسوبة وحدا من لمستعمرات ال 13 اللي ستاقلو من بريطانيا ف 1776 (مورا التورة لميريكانية)، و أسسو لولايات لمتاحدة د لميريكان.
## مصادر


تصنيف:ولايات د الولايات المتاحدة د ميريكان
تصنيف:تأسيسات د 1788 ف الولايات المتاحدة د ميريكان
أفونصو دي ألبوكيرك

**ألفونصو دي ألبوكيرك** (ب لبرتغالية: Afonso de Albuquerque)، تزاد ف 1453 ومات ف 1515، كان قايد بحري و سياسي برطقيزي.

## حياتو
### أصل ديالو
عندو أصول أرستقراطية وتعومل معاملة ديال النبلاء، بحيت تلقب باللقب البرتغالي "فيدالغو" اللي كتعني ولد النبلاء. كان جنرال بحري و نائب حاكم الهند البرتغالية، الخبرة لعسكارية و أسلوب القيادة اللي عندو خلاتو يغزو ويخضع المنطقة ديال المحيط الهندي تحت راية الإمبراطورية البرتغالية. عطاه الملك البرتغالي مانويل الأول اللقب ديال نائب الملك ودوق غوا قبل مايموت بشوية، خلاه يكون أول دوق مكينتميش للعائلة الحاكمة، و أول الألقاب اللي كتعطى خارج البرتغال. كيتشاف غالبا قائد عسكري عبقري يلا شفنا لإستراتيجيات الناجحة اللي دار ف الغزوات ديالو. من هاد الإستراتيجيات المشهورة: منين سد ݣاع ٠المعابر البحرية للمحيط الهندي للمحيط الأطلسي و البحر الأحمر والخليج العربية والمحيط الهادئ، الحاجة اللي غتخليه بحال شي بيحرة خاصة بالامبراطورية البرتغالبة، ويكون عائق قدام الامبراطورية العثمانية اللي كانت منافسة فديك الوقت البرتغال ومع الحلفاء ديالها المسلمين و الهندوس. و نزيدو لهادشي بلي أفونصو بنا بزاف ديال الحصون للنقاط المهمة اللي عاوناتو باش يدير شبكة من العلاقات الديپلوماسية على قبل هادشي كلو و زيد و زيد تلقب ب الكبير و العظيم، و قيصر الشرق وأسد البحار ومارس البرتغالي.

### خدمتو ف لعسكر
تزاد ف مدينة الإسكندرية عام 1453 حدا لشبونة عاصمة البرتغال. و هو الولد الثاني ل ݣونزالو دي ألبوكيرك لورد ڤيلاّ ڤيردي (ب ) اللي كان خدام ف لقصر لملكي ف بلاصة مهمة حيت كان كيجي للعائلة الملكية واخا بطريقة لاشرعية و علاقة بعيدة، كان مزوج ب"الدونا ليونور دي مينيزيس"، الأم "أفونصو"، الحاجة اللي عطاه فرصة يعيش ف القصر. قرا أفونصو الماط و اللغة اللاتينية ف القصر ديال ملك البرتغال أفونصو الخامس و كان مصاحب بزاف مع الأمير جواو، من بعد تديپلاصا باش يخدم فشمال افريقيا لعشر سنين تما فين تعلم وخدا الخبرة العسكرية. عام 1471، شارك في حملة دارها الملك أفونصو الخامس باش يغزو طنجة و أصيلة ف لمغريب، فين خدم سنوات عسكري. و ف سنة 1476، عاون الأمير جواو ف الحرب ديالو ضد قشتالة، و ساهم من بعد ف حملة بحرية تصيفطات ل شبه الحزيرة الطاليانية باش يعتقو ملك أراڭون فرناندو الثاني ف سنة 1480 ضد الغزو العثماني ل أوترانتو و اللي تسالات ب الرباح ديال القوات المسيحية. من بعدما رجع عينو ملك البرتغال الجديد "جواو الثاني" كبير ياورات القصر الملكي. هاد العلاقة خلاتو يوصل للبحرية البرتغالية. و ف عام 1489 رجع عوتاني باش يخدم ف شمال إفريقيا، ك قائد للمجموعة المدافعة على حصن ڭراسيوسا اللي كاين ف جزيرة ف واد لوكوس حدا مدينة العرائش، ولى من بعد جزء من حرس الملك جواو الثاني سنة 1490، و رجع ل أصيلة عام 1495 حيت قتل خوه الصغير ݣاع مارتم.

## ملاحضات

## مصادر

## لمزاود
كتاب علا أفونصو دي ألبوكيرك

تصنيف:زيادة 1453
تصنيف:وفيات 1515
تصنيف:مستكشف
تصنيف:بحار
تصنيف:زيادة ف عوام 1450
تصنيف:مقالات فيها مصدر و 3000 بايت
إيلينوي

**إيلينوي** (بلينݣليزية: Illinois) هي ولاية جات ف لوسط لغربي د ميريكان. هي سادس أكبر ولاية من جيهت عدد السكان، و رقم 25 من جيهت لكبر. لعاصمة ديالها هي سپيرنݣفيلد، و أكبر مدينة فيها هي شيكاݣو. لولاية معروفة ب لفلاحة و الصناعة، و باللي فيها واحد من أكبر لمطارات ف لعالم.

دخلات إيلينوي للميريكان نهار 3 دجنبر 1818، و كانت هي لولاية رقم 21 ف لبلاد.
## مصادر


تصنيف:ولايات د الولايات المتاحدة د ميريكان
تصنيف:تأسيسات د 1818 ف الولايات المتاحدة د ميريكان
إنديانا

تصغير|بلاكة د الترحيب ل إنديانا على طريق كاتدّي ليها
**إنديانا** (بلينݣليزية: Indiana) هي ولاية جات ف لوسط لغربي د ميريكان، ف لمنطقة د الضايات لكبار. هي لولاية نمرة 38 من جيهت لكبر، و نمرة 17 من جيهت عدد السكان. لعاصمة ديالها و أكبر مدينة فيها هي إندياناپوليس. تاتحدّها الضاية د ميشيݣان من الشمال لغربي، ميشيݣان من الشمال، أوهايو من الشرق، واد أوهايو و كينتاكي من لجنوب و لجنوب الشرقي، إيلينوي من لغرب.

دخلات إنديانا للتيحاد د لولايات د ميريكان نهار 11 دجنبر 1816، و كانت هي لولاية نمرة 19 فيه.
## مصادر


تصنيف:ولايات د الولايات المتاحدة د ميريكان
تصنيف:تأسيسات د 1816 ف الولايات المتاحدة د ميريكان
1

**واحد** ؤلا **نمرة واحد** ؤلا **لعاداد واحد** (رّمز ف نّماري لغبارية **1**) هوّا نمرة ؤ عاداد ؤ كونصيپط مْتجرّد كيمتّل شي حاجة كاينة غير هيّا مامنهاش كتر، سوا بشكل مطلق ؤلا نسبي، ؤلا لي مزية من لمزيات ديالها كاتساوي عبرة معيارية ديال ديك لمزية. متلا، شي ستون لوزن ديالو *واحد [[كيلوݣرام]]* كيعني بلي لوزن ديالو كيساوي لعبرة لمعيارية ديال تّقل لي هوّا لكيلوݣرام، مي يلا جينا ناخدو لعبرة لمعيارية ديال تّقل هيا لݣرام ؤلا رّطل، لوزن ديال داك سّتون ماغاديش يبقا كيساوي *واحد*.
ف سّيستيم لعشري د لحساب، لواحد كيكون قبل منو نّمرة زيرو، ؤ متبوع ب نّمرة جوج. لواحد هوّا لمحايد ديال ضّرب (أي عاداد مضروب ف واحد كايبقا هوا هوا). ف نّيڤو لقافز ديال لماط، أي عنصر محايد ديال قانون ضربي، متلا ف ݣروپ، كيتّكتب عادتن *1* وخا مايكونش كيمتل لعاداد واحد لي كيعرفو عامّت نّاس. لواحد ماكيتّعتابرش عاداد لولي، ؤ هاد لقضية كان عليها نيقاش بين لحرايفية د لماط حتال نّص ديال لقرن لعشرين، مي دابا كاين عليها إجماع.

## تّاريخ

[تصغير|نّماري من [0|زيرو ل تسعود ب سّتيل د هوفلر لّي تّختارع ف 1991]]
رّمز **1** لي مستعمل دابا ف لمغريب، ؤ ف لأغلبية د لبلدان، سيرتو ف لغرب، لي عادتن كيكون خط عامودي ب سيريف ف طّرف لفوقاني، أصلو كيرجع ل مكتوبات براهمية ف لهند، لي كان فيه لواحد كيتّكتب غير كا خط عامودي. هاد سّيستيم د لكتبة داز للشّرق لأوسط، ؤ منها للمغريب ؤ لأندلس ؤ ل ؤروپا. تّطوير ديال نّماري لي كانخدمو، بما فيهوم لواحد *1*، لي كيتسماو نّماري لغبارية تدار ف لأندلس، ف لقرن تّاسع لميلادي.

## ف دّاريجة
كلمت "واحد" كاتّخدّم بشكال مختالفين ف دّاريجة:
# نمرة ؤلا رمز، متلا "دار نمرة واحد"
# عاداد ترتيبي، "جا ف رتبة واحد ف لمتيحان"
# عاداد كاردينالي لي كيحدد لقيمة د شي حاجة، "كاين غير كيلو واحد د لبطاطا"
# شي حد، "شفت واحد رّاجل"، "كاينة واحد لمرا دايزة"
# شي حاجة، "واحد لكاس ديالي ماعرفت فين راه"
## ف لماط
* 1 هوّا لعاداد صّحيح طّْبيعي لّول.
* 1 هوّا عاداد حقيقي ؤ عاداد معقد.
* أي عاداد مضروب ف 1 كيعطي 1.
* أي عاداد مقسوم علا 1 كيعطي 1.
* 1 ؤس شي عاداد موجب ديما كيعطي واحد 1^x = 1.
* أي عاداد ؤس 1 كيعطي نفس قيمتو x^1 = x.
* أي عاداد موجب ؤس زيرو كيعطي واحد x^0 = 1.
* 1 هوّا رّمز ديال لمحايد ضّربي ديال أي قانون ضربي ف ݣروپ، ؤلا خاتم ؤلا جبرية.
* 1 هوّا لقيمة لمطلقة ؤلا معيار ماطي ديال عاداد معقد وحادي، ديال ڤيكتور وحادي، ؤ ديال محدد مطريسي.
* 1 هوّا لحتيمال ديال حادات لي مضمون باش يوقع بشكل موطلق.
* 1 ماكيتعتابر لا عاداد لولي والا عاداد مركب.
* لفاكطورييل ديال واحد كيساوي واحد 1!=1.

## ف لفيزيك ؤ شّيمي
* 1 هوّا نّمرة دّرية ديال لهيدروجين.
* 1 هيّا لقيمة ديال تّعميرة ديال لپوزيطرون ؤ ديال لپروطون.
* لݣروپ 1 ديال طّابلو دّوري مشكل من فلزات قاعدية.

## ف لفلسفة ؤ دّين
* واحد كيعبر علا لوحدانية د الله ف دّيانات لوحادية، بحال لإسلام، لمسيحية، ؤ ليهودية.
* لفيلسوف پلوتينوس كيعتابر بلي لمفهوم ديال "واحد" كيمتّل لواقع لحقيقي ؤ لأصل ديال لوجود.
* لفيلسوف فيلو لإسكندري كيعتابر بلي "واحد" هوّا نّمرة ديال الله، ؤ سّاس ديال لأعداد كاملين.
* لفيلسوف ؤ لماطيماتيسيان نيكوماكوس لݣيراسي كان كيعتابر بلي واحد ماشي عاداد، مي هوّا لأصل ديال لأعداد كاملين.

## مصادر


تصنيف:نماري
تصنيف:مقالات فيها مصدر و 3000 بايت
تصنيف:أعداد صحيحة
أيووا

**أيووا** (بلينݣليزية: Iowa) هي ولاية جات ف لوسط لغربي د ميريكان. تاتحدّها ويسكونسين من الشمال الشرقي، إيلينوي من الشرق و لجنوب الشرقي، ميسوري من لجنوب، نيبراسكا من لغرب، داكوطا لجنوبية من الشمال لغربي، و مينيسوطا من الشمال.

أيووا مكلاصية هي لولاية 26 ف لكبر، و رقم 31 من جيهت السكان. لعاصمة ديالها و أكبر مدينة فيها هي "دي موان". ف التاريخ ديالها تبعات لصبانيا و لفرانسا، قبل ما تدخل للميريكان ف 28 دجنبر 1846، و تولّي هي لولاية 29 د ميريكان.

## مصادر


تصنيف:ولايات د الولايات المتاحدة د ميريكان
كانساس

**كانساس** (بلينݣليزية: Kansas) هي ولاية جات ف لوسط د ميريكان. تاتحدّها نيبراسكا من الشمال، ميسوري من الشرق، أوكلاهوما من لجنوب، و كولورادو من لغرب. كانساس مسمّية على لواد د كانساس، اللي جايب سميتو من لقبيلة د كانسا، اللي كانو من السكان لأصليين د لمنطقة.

لعاصمة د كانساس هي طوپيكا، و أكبر مدينة فيها هي ويشستا. هي لولاية رقم 15 من جيهت لكبر، و 34 من جيهت السكان. دخلات لولاية لميريكان نهار 29 يناير 1861، و هو اللي كيتسمّا عند الناس د لمنطقة "النهار د كانساس".
## مصادر


تصنيف:ولايات د الولايات المتاحدة د ميريكان
تصنيف:تأسيسات د 1861 ف الولايات المتاحدة د ميريكان